
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Εξαίρεση πρόσληψης προσωπικού από τις διατάξεις του ν. 1320/ 
83. 

Καθορισμός αριθμού εισακτέων στο Εκπ/ριο Ανώτερης Εκπ/σης 
Ρόδου. 

Ορισμός πλήρους απασχόλησης και μηνιαίας αμοιβής μέλους του 
Διοικητικού Συμβουλίου της Δημοτικής Επιχείρησης Ύδρευσης 
- Αποχέτευσης Άργους.,'. 

Αποζημίωση του Προέδρου του Διοικητικού Συμβουλίου της Δημο¬ 
τικής Επιχείρησης Ύδρευσης και Αποχέτευσης Αιγινίου Πιε¬ 
ρίας. 

Αύξηση του εφάπαξ βοηθήματος που χορηγεί το Ταμείο Πρόνοιας 
Δικαστικών Επιμελητών...'. 

Αντικατάσταση μελών - Προέδρων της Κεντρικής Επιτροπής Προ¬ 
στασίας Οινοπαραγωγής. 

Τροποποίηση ορισμένων διατάξεων του καταστατικού του Ταμείου 
Ασφαλίσεως προσ/κού Ιονικής - Λαϊκής Τράπεζας (ΤΑΠ- 
ΙΛΤ). 

Καθορισμός ύψους επιχορηγήσεως για το οικ. έτος 1989 στο Σώμα 
Ελληνίδων Οδηγών (Σ.Ε.Ο.). 

Καθορισμός ύψους επιχορηγήσεως για το οικ. έτος 1989 στον Αρ¬ 
μενικό Κυανού Σταυρό. 

Καθορισμός ύψους επιχορηγήσεως για το οικ. έτος 1989 στο Σώμα 
Ελλήνων Προσκόπων (Σ.Ε.Π.). 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 3764 (1) 

Εξαίρεση πρόσληψής προσωπικού από τις διατάξεις του ν. 1320/83. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΑΝΑΠΛΗΡΩΤΗΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: 

α) Της παρ. 4 περιπτ. ιγ του άρθρου ... του ν. 320/83 «πρόσληψη^ 
στο Δημόσιο Τομέα και άλλες διατάξεις». 

β) Του άρθρου 27 του ν. 1735/1987 «προσλήψεις στο δημόσιο το¬ 
μέα, κοινωνικός έλεγχος στη δημόσια διοίκηση, πολιτικά δικαιώματα 
και άλλες διατάξεις». 

2. Τη ν. 679/8.8.1988 απόφαση του Πρωθυπουργού «Καθορισμός 
αρμοδιοτήτων του Αναπληρωτή Υπουργού Εσωτερικών»,(ΦΕΚ 565/ 
8.8.1988 τ.Β). 

3. Τις εξαιρετικές ανάγκες σε προσωπικό διαφόρων κλάδων του Δή¬ 
μου Νάουσας, αποφασίζουμε: 

Εξαιρούμε από τις διαδικασίες του ν. 1320/83 την πρόσληψη του 
παρακάτω προσωπικού του Δήμου Νάουσας. 

α) Ενός (1) υπαλλήλου Κλάδου ΠΕ3 Πολ. Μηχανικού, 
β) Ενός (1) υπαλλήλου Κλάδου ΠΕΙ Διοικητικού, 
γ) Τριών (3) υποιλλήλων Κλάδου ΔΕΙ Διοικητικού, 
δ) Ενός (1) υπαλλήλου Κλάδου ΤΕ11 Εποπτών δημόσ. υγείας, 
ε) Ενός (1) υπαλλήλου Κλάδου ΤΕ19 Πληροφορικής ειδικότητας 
Πληροφορικής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Φεβρουάριου 1989 


Σφραγίδα Πανεπιστημίου Κρήτης. 

Τροποποίηση απόφασης Κεντρικής Επιτροπής (ΚΕΜΚΦ). 

Προμήθεια βιβλίων από τους εκπαιδευτικούς μέσης εκκλησιαστικής 
εκπαίδευσης..... 

Επικουρική Ασφάλιση Ναυτικών.. 

Κύρωση στοιχείου αικούσιου αναδασμού (τμήμα) στο αγρ/μα «Λα- 
γηνών» Ν. Έβρου ετών 1980-86 αναδ/ση 1988. 

Διενέργεια εκούσιου αναδασμού περιοχής Κυλλήνης Ν. Κοριν¬ 
θίας..: 

Διενέργεια εκούσιου αναδασμού περιοχής Λαύκας Ν. Κορινθίας. . 

Ίδρυση,αναπτυξιακού συνδέσμου στην 1η γεωγραφική ενότητα Ν. 
Σερρών. 

Ανάθεση ασφ/κής περιοχής στο νέο Παρ/μα του ΙΚΑ Σάμης - Ν. 
Κεφαλληνίας. 


ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Α. ΚΟΥΤΣΟΓΙΩΡΓΑΣ 


ΑΝΑΠΛΗΡΩΤΗΣ ΕΣΩΤΕΡΙΚΩΝ 

Γ. ΣΚΟΥΛΑΡΙΚΗΣ 


Αριθ. Α/2363/107 (2) 

Καθορισμός αριθμού εισακτέων στο Εκπ/ριο Ανώτερης Εκπ/σης Ρό¬ 
δου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. του άρθρου 1 του Ν. 1351/1983 «περί εισαγωγής σπουδαστών 
στην τριτοβάθμια εκπ/ση και άλλες διατάξεις» (ΦΕΚ 56/Α/1983). 

β. του Π.Δ. 437/85 «Καθορισμός και ανακατανομή αρμοδιοτήτων 
των Υπουργείων. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Την πρόταση του Διοικητικού Συμβουλίου της Σ.Τ.Ε. που διατυ¬ 
πώθηκε στο πρακτικό αυτού αριθ. 1/18.1.89. 

3. Το έγγραφο Φ.301/3/371/20.1.1989 της Σ.Τ.Ε. 

4. Την αριθ. Υ-587/23.6.1988 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Εθνικής Οικονο¬ 
μίας» (ΦΕΚ 441/τ.Β’/24.6.1988), αποφασίζουμε: 

1. Ορίζουμε τον αριθμό εισακτέων στο Εκπ/ριο Ανώτερης Εκπ/σης 
της Σχολής Τουριστικών Επαγγελμάτων για το ακαδημαϊκό* έτος 
1989-1990 σε 50. 

2. Τα ιδιαίτερα ποσοστά που ισχύουν για τους απόφοιτους των Τεχνι¬ 
κών και Επαγγελματικών Λυκείων για τις Ανώτερες Τεχνικές και 
Επαγγελματικές Σχολές αρμοδιότητας Υπουργείου Εθνικής Παιδείας 
και θρησκευμάτων ισχύουν και για τη Σχολή αυτή. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Φεβρουάριου 1989 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

ΝΙΚΟΣ ΣΚΟΥΛΑΣ ΓΕΩΡΓΙΟΣ ΠΑΠΑΝΔΡΕΟΥ 

- 4 - 

Αριθ, οικ.2018470/1912/0022 (3) 

Ορισμός πλήρους απασχόλησης και μηνιαίας αμοιβής μέλους του Διοι¬ 
κητικού Συμβουλίου της Δημοτικής Επιχείρησης Ύδρευσης - Απο¬ 
χέτευσης Άργους. 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΕΣΩΤΕΡΙΚΩΝ ΚΑΙ 
Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 3 παρ. 7 του ν. 1069/1980 «περί κινή¬ 
τρων για την ίδρυση επιχειρήσεων Ύδρευσης και Αποχέτευσης» (ΦΕΚ 
191/Α/23.8.1980). 

2. Την 50/5.2.1987 απόφαση του Πρωθυπουργού «Σύσταση θέσης 
Αναπληρωτή Υπουργού Εσωτερικών στο Υπουργείο Εσωτερικών» 
(ΦΕΚ 43/Β/87). 

3. Την Υ.679/2.8.88 απόφαση του Πρωθυπουργού για τον καθορι¬ 
σμό αρμοδιοτήτων στον Αναπλ. Υπουργό Εσωτερικών (ΦΕΚ 565/Β/ 
88 ). 

4. Την αριθ. 19/88 απόφαση - πρόταση του Διοικητικού Συμβου¬ 
λίου της Δημοτικής Επιχείρησης Ύδρευσης - Αποχέτευσης "Αργους 
(ΦΕΚ 163/Α/9.9.87). 

5. Την αριθ. 1002081/28/1989 απόφαση του Πρωθυπουργού και 
του Υπουργού Οικονομικών, για μεταβίβαση αρμοδιοτήτων στον Υφυ¬ 
πουργό Οικονομικών, αποφασίζουμε: 

1. Ορίζουμε την πλήρη απασχόληση στη Δημοτική Επιχείρηση 
Ύδρευσης - Αποχέτευσης "Αργους του μέλους του Δ.Σ. Δημητρίου 
Μέρη. 

2. Καθορίζουμε ως αρμοδιότητες του ανωτέρω στην επιχείρηση αυ¬ 
τές που καθορίζονται από το άρθρο 6 του ν. 1069/1980. 

3. Καθορίζουμε τη μηνιαία αμοιβή αυτού στο ποσό των 80.000 
δραχμών. 

Η σχετική πίστωση για την καταβολή της δαπάνης θα βαρύνει τον 
προϋπολογισμό της ΔΕΤΑ. 

Αθήνα, 22 Φεβρουάριου 1989 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΥΦΥΠΟΥΡΓΟΣ 

ΕΣΩΤΕΡΙΚΩΝ ΟΙΚΟΝΟΜΙΚΩΝ 

Γ. ΣΚΟΥΛΑΡΙΚΗΣ ΗΛ. ΠΑΠΑΗΛΙΑΣ 

- 4 - 

Αριθ. οικ.2018467/1906/0022 (4) 

Αποζημίωση του Προέδρου του Διοικητικού Συμβουλίου της Δημοτικής 

Επιχείρησης Ύδρευσης, και Αποχέτευσης Αιγινίου Πιερίας. 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΕΣΩΤΕΡΙΚΩΝ ΚΑΙ 
Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 3 παρ. 7 του ν. 1069/1980 «περί κινή¬ 
τρων για την ίδρυση επιχειρήσεων Ύδρευσης και Αποχέτευσης». 

2. Την αριθ. 85/1988 απόφαση - πρόταση του Διοικητικού Συμ¬ 


βουλίου της Δημοτικής Επιχείρησης Ύδρευσης και Αποχέτευσης Αιγι- 
νίου. 

3. Την 1002081/2.1.89 (ΦΕΚ 10/Β’/9.1.89) απόφαση του 
Πρωθυπουργού και Υπουργού Οικονομικών, για «μεταβίβαση αρμοδιο¬ 
τήτων στον Υφυπουργό Οικονομικών». 

4. Την Υ.679/8.8.88 απόφαση του Πρωθυπουργού για τον καθορι¬ 
σμό αρμοδιοτήτων στον Αναπλ. Υπουργό Εσωτερικών (ΦΕΚ 565/88), 
αποφασίζουμε: 

Καθορίζουμε μηνιαία αποζημίωση δρχ. δέκα χιλιάδων (10.000) 
στον Πρόεδρο του Διοικητικού Συμβουλίου της Δημοτικής Επιχείρησης 
Ύδρευσης και Αποχέτευσης Αιγινίου για τις παρεχόμενες στην Επιχεί¬ 
ρηση υπηρεσίες του. 

Σε περίπτωση απουσίας του Προέδρου του Διοικητικού Συμβουλίου 
της Επιχείρησης ένεκα ασθένειας ή αδείας περισσότερο από ένα μήνα η 
ανωτέρω αποζημίωση καταβάλλεται εξ ημισείας σ’ αυτόν και στον ανα¬ 
πληρωτή του. 

Η σχετική πίστωση για την καταβολή της αποζημίωσης, βαρύνει τον 
οικείο προϋπολογισμό της Επιχείρησης. 

Αθήνα, 22 Φεβρουάριου 1989 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΥΦΥΠΟΥΡΓΟΣ 

ΕΣΩΤΕΡΙΚΩΝ ΟΙΚΟΝΟΜΙΚΩΝ 

Γ. ΣΚΟΥΛΑΡΙΚΗΣ ΗΛΙΑΣ ΠΑΠΑΗΛΙΑΣ 

-♦- 

Αριθ. οικ.2003408/276/0022/1 (5) 

Αύξηση του εφάπαξ βοηθήματος που χορηγεί το Ταμείο Προνοίας Δικα¬ 
στικών Επιμελητών. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 1 του άρθρου 7 του Α.Ν. 2682/40 «περί 
ιδρύσεως του Ταμείου Προνοίας Αμίσθων Δικαστικών Κλητήρων» 
όπως αντικαταστάθηκε με την παρ. 1 του άρθρου 3 του Ν. 620/77 
«περί τροποποιήσεως και συμπληρώσεως του Α.Ν. 2682/40». 

2. Τις διατάξεις του άρθρου 7 του Ν. 1275/82 (ΦΕΚ 100 τ.Α'). 

3. Τις διατάξεις του άρθρου 14 του Π. Δ/τος 105/3.3.88 (ΦΕΚ 46 
τ.Α"). 

4. Τις διατάξεις των άρθρων 23 παρ. 1 περ. στ", 24 παρ. 1 και 2 
στοιχ. γ", 26 παρ. 1 και 27 παρ. 1 στοιχ. δ’ του Ν. 1558/85 (ΦΕΚ 
137 τ.Α"). 

5. Την 904/88 κοινή απόφαση του Πρωθυπουργού και του Υπουρ¬ 
γού Υγείας, Πρόνοιας και Κοιν. Ασφαλίσεων (ΦΕΚ 863/88 τ.Β’). 

6. Τη γνώμη του Δ.Σ. του Ταμείου Προνοίας Δικαστικών Επιμελη¬ 
τών που διατυπώθηκε κατά τις 9/25.4.88 και 14/8.9.88 συνεδριά¬ 
σεις του. 

7. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε κατά την 27η/9.11.88 συνεδρίασή του της ΚΕ' περιόδου. 

8. Την 1002081/28/1989 απόφαση του Πρωθυπουργού και του 
Υπουργού Οικονομικών, αποφασίζουμε: 

1. Τα εδάφια α" και β' της παρ. 1 του άρθρου 7 του Α.Ν. 2682/40, 

όπως αυτά ισχύουν μετά την τελευταία τροποποίησή τους με την 
11963/8846/18.12.87 (ΦΕΚ 768/1987 τ.Β^ τροποποιούνται ως 
ακολούθως: ^ 

«α) Για κάθε χρόνο ασφάλισης στο Ταμείο καΓμέχρί. τριάντα (30) 
χρόνια, καταβάλλεται ως εφάπαξ βοήθημα το ποσό των δραχμών εί¬ 
κοσι επτά χιλιάδων (27.000). 

β) Για κάθε χρόνο ασφάλισης πέραν των τριάντα (30) ετών το ποσό 
του εφάπαξ βοηθήματος προσαυξάνεται κατά δραχμές οκτώ χιλιάδες 
διακόσιες πενήντα (8.250). 

2. Η ισχύς της απόφασης αυτής, αρχίζει από 1.1.89. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Φεβρουάριου 1989 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ < 

ΗΛΙΑΣ ΠΑΠΑΗΛΙΑΣ ΙΜΙΚ. ΡΙΖΟΓΙΑΝΝΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 267336 (6) 

Αντικατάσταση μελών - Προέδρων της Κεντρικής Επιτροπής Προστα¬ 
σίας Οινοπαραγωγής. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις 

α) Του Ν. 1558/1985 (ΦΕΚ 137/1985 τ. Α’) «Κυβέρνηση και Κυ¬ 
βερνητικά Όργανα». 

β) των άρθρων 50 και 51 του 'Π.Δ. 402/1988 (ΦΕΚ 187/ 

26.8.1988 τ. Α’) «Οργανισμός του Υπουργείου Γεωργίας». 

2. Την αριθμ. 272961/26.6.82 (ΦΕΚ 215/1982 τ. Β’) κοινή 
απόφαση των Υπουργών Προεδρίας Κυβερνήσεως και Γεωργίας, σχε¬ 
τικά με την αναμόρφωση των συλλογικών οργάνων του Υπουργείου Γε- 
ωργίας, όπως τροποποιήθηκε μεταγενέστερα. 

3. Την αριθμ. 344172/7.5.1986 (ΦΕΚ 318/9.5.1986 τ. Β) 
κοινή απόφαση των Πρωθυπουργού και Υπουργού Γεωργίας, «περί 
ανάθεσης αρμοδιοτήτων στους Υφυπουργούς Γεωργίας». 

4. Την αριθ. 381333/26.11.1987 (ΦΕΚ 717/10.12.1987 τ. Β’) 
κοινή απόφαση των Υπουργών Προεδρίας της Κυβέρνησης και Γεωρ¬ 
γίας, σχετικά με τον ορισμό Προέδρου Συμβουλίων και Επιτροπών. 

5. Το από 13.2.1989 Υπηρεσιακό σημείωμα της Δ/νσης Παραγω¬ 
γής και Αξιοποίησης Προϊόντων Δενδροκηπευτικής, με το οποίο προτεί- 
νεται να ορΐσθούν μέλη και Πρόεδροι, τακτικός και αναπληρωματικός, 
της πάνω Επιτροπής, οι Ηρακλής Γακιόπουλος και Παναγ. Σάββας, σε 
αντικατάσταση των Σταύρ. Παναγιώτου και Αντων. Ποπολάνου, για 
υπηρεσιακούς λόγους, που προέκυψαν από την αναδιάρθρωση της Κε¬ 
ντρικής Υπηρεσίας, αποφασίζουμε: 

1. Τροποποιούμε την παράγραφο 1/α της αριθμ. 236854/ 

18.2.1988 απόφασής μας, με την οποία συγκροτήθηκε η Κεντρική 
Επιτροπή Προστασίας Οινοπαραγωγής, για τη διετία 1988-1989 και 
ορίζουμε τακτικό μέλος και Πρόεδρο αυτής, τον Ηρακλή Γακιόπουλο, 
Προϊστάμενο της Δ/νσης Παραγωγής και Αξιοποίησης Προϊόντων Δεν¬ 
δροκηπευτικής, και αναπληρωτή αυτού, τον Παναγ. Σάββα, υπάλληλο 
της ίδιας Δ/νσης του κλάδου ΠΕΙ (Γεωπονικού) με βαθμό Α', σε αντι¬ 
κατάσταση των Σταύρου Παναγιώτου και Αντων. Ποπολάνου. 

2. Η θητεία των πιο πάνω λήγει την 31.12.1989 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Φεβρουάριου 1989 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΠΙΤΣΙΟΡΗΣ 
-Ψ- 

Αριθ. Φ48/118 (7) 

Τροποποίηση ορισμένων διατάξεων του καταστατικού του Ταμείου 

Ασφαλίσεως προσ/κού Ιονικής - Λαϊκής Τράπεζας (ΤΑΠ-ΙΛΤ). 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 
ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις του άρθρου 10 του Ν.Δ. 3731/1957 (ΦΕΚ 154 τ. 

Α’)· ' 

2. Τις διατάξεις των άρθρων 23, 24, 26 και 27 του Ν. 1558/1985 
(ΦΕΚ 137 τ. Α’). 

3. Τις διατάξεις του άρθρου 14 του Π.Δ. 105/3.3.88 (ΦΕΚ 46 τ. 

Α")· . 

4. Τις διατάξεις του άρθρου 30 του Ν. 1027/1980 όπως αυτό αντι- 
καταστάθηκε με το άρθρο 7 του Ν. 1275/1982. 

5. Την 904/30.11.88 κοινή απόφαση του Πρωθυπουργού και 
Υπουργού Υγείας, Πρόνοιας και Κοινωνικών Ασφαλίσεων (ΦΕΚ 863 
τ ’ Β ’ ) ’ 

6. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε κατά την 19η/7.9.88 και 31η/14.12.88 συνεδριάσεις του της 
ΚΕ περιόδου. 

7. Την αριθ. Β3/139/16.2.87 απόφαση του Πρωθυπουργού και 
του Υπουργού Εμπορίου για ανάθεση αρμοδιοτήτων στον Υφυπουργό 
Εμπορίου. 

8. Τις αποφάσεις του Δ.Σ. του ΤΑΠ-ΙΛΤ που λήφθηκαν κατά τις 7/ 
3.3.88, 35/29.11.88 και 37/14.12.88 συνεδριάσεις του, αποφασί¬ 
ζουμε: 


Α. Στο καταστατικό του κλάδου Πρόνοιας του Ταμείου Ασφαλίσεως 
Προσ/κού Ιονικής - Λαϊκής Τράπεζας (ΤΑΠ-ΙΛΤ), επέρχονται οι εξής 
τροποποιήσεις: 

1. στο τέλος του άρθρου 59, προστίθεται εδάφιο το οποίο έχει ως 
εξής: 

«Από την ασφάλιση του κλάδου Πρόνοιας εξαιρούνται τα μέλη της 
Διοίκησης του άρθρου 3 παρ. 1γ». 

2. η παρ. 6 του άρθρου 62, αντικαθίσταται ως ακολούθως: 

«6. Ως βάση για τον υπολογισμό των βοηθημάτων που χορηγούνται 
σύμφωνα με τα παραπάνω, λαμβάνεται ο μέσος όρος αποκλειστικά και 
μόνο των παραπάνω αποδοχών των δύο (2) τελευταίων μηνών, πριν 
την αποχώρηση του ασφαλισμένου από την υπηρεσία της Τράπεζας. 

α) ο βασικός μισθός του κλιμακίου. Προκειμένου για τους Διευθυντές 
ο βασικός μισθός του Διευθυντή πλέον προσαυξήσεων. 
β) η προσαύξηση 5% που χορηγήθηκε στις 14.10.1981 
γ) το οικογενειακό επίδομα (συζύγου - τέκνων) 
δ) το επίδομα πολυετούς υπηρεσίας 
ε) το επίδομα μετάταξης 
στ) το επιστημονικό επίδομα 
ζ) το επίδομα βαθμού 
η) το επίδομα Εθνικής Αντίστασης 

θ) το επίδομα ισολογισμού που αναλογεί στους δύο παραπάνω τελευ¬ 
ταίους μήνες, καθώς και αναλογία των Δώρων Χριστουγέννων και Πά¬ 
σχα και του επιδόματος αδείας. 

ι) η χορηγούμενη κάθε φορά Αυτόματη Τιμαριθμική Αναπροσαρ¬ 
μογή (ΑΤΑ). 

Β. Στο τέλος της παρ. 9 του άρθρου 70 του καταστατικού του Τα¬ 
μείου Ασφάλισης Προσ/κού Ιονικής - Λαϊκής Τράπεζας προστίθενται τα 
εξής εδάφια: 

«Από τις παραπάνω αναφερόμενες περιπτώσεις κατά τις οποίες έχει 
χορηγηθεί σύνταξη πριν από την 1.11.88 εξαιρούνται όσες αφορούν τις 
άγαμες ή διαζευγμένες θυγατέρες και τις ορφανές από πατέρα και μη¬ 
τέρα άγαμες αδελφές, των περιπτώσεων β, γ και ε της παρ. 1 του άρ¬ 
θρου 44 και γ, ββ της παρ. 2 του άρθρου 52 του παρόντος, των οποίων 
η συνταξιοδότηση συνεχίζεται κανονικά από 1.11.88, εφόσον συμπλή¬ 
ρωσαν οπωσδήποτε οι μεν θυγατέρες το 35ο έτος της ηλικίας τους, οι δε 
αδελφές το 50ο έτος της ηλικίας τους, πριν από την παραπάνω ημερο¬ 
μηνία και δεν εργάζονται ή δεν λαμβάνουν σύνταξη από άλλη πηγή που 
να υπερβαίνει το κατώτατο όριο σύνταξης που χορηγεί το Ταμείο στην 
κατηγορία τους. 

Επίσης οι κατά την 1.11.88 άγαμες ή διαζευγμένες θυγατέρες και 
ορφανές από πατέρα και μητέρα άγαμες αδελφές των περιπτώσεων β, γ 
και ε της παρ. 1 του άρθρου 44 του παρόντος των συνταξιούχων της 
1.11.88, που συμπλήρωσαν οι μεν θυγατέρες το 35ο έτος της ηλικίας 
τους, οι δε αδελφές το 50ο έτος της ηλικίας τους, οπωσδήποτε πριν από 
την ημερομηνία αυτή, σε περίπτωση θανάτου των συνταξιούχων, το δι¬ 
καίωμα συνταξιοδότησής τους μπορεί να κριθεί και πριν να συμπληρώ¬ 
σουν το 65ο έτος της ηλικίας τους που ορίζουν οι καταστατικές διατά¬ 
ξεις της υποπερίπτωσης ββ της παρ. 2 του άρθρου 52 του παρόντος και 
να τους χορηγηθεί σύνταξη εφόσον εξακολουθούν να παραμένουν οι μεν 
θυγατέρες άγαμες ή διαζευγμένες, οι δε αδελφές άγαμες και εφόσον δεν 
εργάζονται ή δεν λαμβάνουν σύνταξη από άλλη πηγή που να υπερβαίνει 
το κατώτατο όριο σύνταξης που χορηγεί το Ταμείο στην κατηγορία τους 
και η συντήρησή τους βάρυνε κυρίως το θανόντα». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Φεβρουάριου 1989 

ΟΙ ΥΦΥΠΟΥΡΓΟΙ * - 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΕΜΠΟΡΙΟΥ 

Ν. ΡΙΖΟΓΙΑΝΝΗΣ Γ. ΔΑΣΚΑΛΑΚΗΣ 

-♦- 

Αριθ. Θ/7 ' (8) 

Καθορισμός ύψους επιχορηγήσεως για το οικ. έτος 1989 στο Σώμα Ελ- 
ληνίδων Οδηγών (Σ.Ε.Ο.). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του Ν.Δ/τος 123/1974 (ΦΕΚ 313 τ. Α’) «περί επαναγωγής του 
Σώματος Ελλήνων Προσκόπων κ.λπ υπό την Εποπτείαν του Υπουργού 
Εθνικής Παιδείας και Θρησκευμάτων». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Του Α.Ν. 585/1968 (ΦΕΚ 225 τ. Α') «Περί καταργήσεως δια¬ 
τάξεων καθοριζουσών κατώτατα όρια επιχορηγήσεως εχ του χρατιχοΰ 
προϋπολογισμού προς Νομικά Πρόσωπα Δημοσίου χαι Ιδιωτικού Δι¬ 
καίου, Οργανισμούς χαι Ιδρύματα». 

3. Του Ν. 338/1976 (ΦΕΚ 136 τ. Α') «Περί οικονομικής ενισχύ- 
σεως Νομικών Προσώπων Ιδιωτικού Δικαίου σκοπούντων την εξωσχο¬ 
λικήν αγωγήν της νεότητος και άλλων τινών συναφών διατάξεων». 

4. Του Ν.Δ/τος 321/1969 «Περί Δημοσίου Λογιστικού». 

5. Του Ν.Δ/τος 758/1969 «περί τρόπου αναλήψεως δαπανών υπό 
των Υπουργών». 

6. Την πίστωση που έχει γραφεί στον τακτικό προϋπολογισμό του 
Υπουργείου Εθνικής Παιδείας και θρησκευμάτων Οικ. έτους 1989 για 
επιχορήγηση στο Σ.Ε.Ο. ανερχομένη στο ποσό των οκτώ εκατομμυρίων 
( 8 . 000 . 000 ). 

7. Την κοινή απόφαση του πρωθυπουργού και Υπουργού Οικονομι¬ 
κών αριθμ. 1002081/25/ΦΕΚ 10/Β'/9.1.89 «Ανάθεση αρμοδιοτή¬ 
των στον Υφυπουργό Οικονομικών», αποφασίζουμε: 

Καθορίζουμε για το έτος" 1989 το ύψος της επιχορηγήσεως στο 
Σώμα Ελληνίδων Οδηγών στο ποσό των οκτώ εκατομμυρίων 
( 8 . 000 . 000 ). 

Η σχετική δαπάνη θα βαρύνει την πίστωση του κωδικού αριθμού 
2575 του φορέα 180 του προϋπολογισμού του Υπουργείου Εθνικής 
Παιδείας οικ. έτους 1989. 

Αθήνα, 15 Φεβρουάριου 1989 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΗΛΙΑΣ ΠΑΠΑΗΛΙΑΣ Γ. ΠΑΠΑΝΔΡΕΟΥ 

-♦- 

Αριθ. θ/9 (9) 

Καθορισμός ύψους επιχορηγήσεως για το οικ. έτος 1989 στον Αρμε¬ 
νικό Κυανού Σταυρό. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του Α.Ν. 585/1968 (ΦΕΚ 225 τ. Α') «Περί καταργήσεως δια¬ 
τάξεων καθοριζουσών κατώτατα όρια επιχορηγήσεως εκ του κρατικού 
προϋπολογισμού προς τα Νομικά Πρόσωπα Δημοσίου και Ιδιωτικού Δι¬ 
καίου, Οργανισμούς και Ιδρύματα». 

2. Του Ν. 338/1976 (ΦΕΚ 136 τ. Α') «περί οικονομικής ενισχύ- 
σεως Νομικών Προσώπων Ιδιωτικού Δικαίου σκοπούντων την εξωσχο¬ 
λικήν αγωγήν της νεότητος και άλλων τινών συναφών διατάξεων». 

3. Του Π.Δ/τος 56/1984 (ΦΕΚ 15 τ. Α/1984) «περί επιχορηγή- 
σεως του φιλανθρωπικού σωματείου Αρμένικός Κυανούς Σταυρός». 

4. Την πίστωση που έχει γραφεί στον προϋπολογισμό του Υπουρ¬ 
γείου Εθνικής Παιδείας και Θρησκευμάτων Οικ. έτους 1989 για επιχο¬ 
ρήγηση λοιπών οργανισμών και Ν.Π.Ι.Δ. ανερχομένης στο ποσό των 
τριών εκατομμυρίων (3.000.000). 

5. Την κοινή απόφαση του πρωθυπουργού και Υπουργού Οικονομι¬ 
κών αριθμ. 1002081/25/ΦΕΚ 10/Β'/9.1.89 «Ανάθεση αρμοδιοτή¬ 
των στον Υφυπουργό Οικονομικών», αποφασίζουμε: 

Καθορίζουμε για το έτος 1989 το ύψος της επιχορηγήσεως στον Αρ¬ 
μενικό Κυανού Σταυρό στο ποσό των δύο εκατομμυρίων 
( 2 . 000 . 000 ). 

Η σχετική δαπάνη θα βαρύνει την πίστωση του κωδικού αριθμού 
2599 του φορέα 180 του προϋπολογισμού του Υπουργείου Εθνικής 
Παιδείας οικ. έτους 1989. 

Αθήνα, 15 Φεβρουάριου 1989 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ . ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΗΛΙΑΣ ΠΑΠΑΗΛΙΑΣ Γ. ΠΑΠΑΝΔΡΕΟΥ 


Αριθ. θ/8 (10) 

Καθορισμός ύψους επιχορηγήσεως για το οικ. έτος 1989 στο Σώμα Ελ¬ 
λήνων Προσκόπων (Σ.Ε.Π.). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του Ν.Δ/τος 123/1974 (ΦΕΚ 313 τ. Α') «περί επαναγωγής του 
Σώματος Ελλήνων Προσκόπων κ.λπ υπό την Εποπτείαν του Υπουργού 
Εθνικής Παιδείας και Θρησκευμάτων». 

2. Του Α.Ν. 585/1968 (ΦΕΚ 225 τ. Α') «Περί καταργήσεως δια¬ 
τάξεων καθοριζουσών κατώτατα όρια επιχορηγήσεως εκ του κρατικού 
προϋπολογισμού προς Νομικά Πρόσωπα Δημοσίου και Ιδιωτικού Δι¬ 
καίου, Οργανισμούς και Ιδρύματα». 

3. Του Ν. 338/1976 (ΦΕΚ 136 τ. Α’) «περί οικονομικής ενισχύ- 
σεως Νομικών Προσώπων Ιδιωτικού Δικαίου σκοπούντων την εξωσχο¬ 
λικήν αγωγήν της νεότητος και άλλων τινών συναφών διατάξεων». 

4. Του Ν.Δ/τος 321/1969 «περί Δημοσίου Λογιστικού». 

5. Του Ν.Δ/τος 758/1969 «περί τρόπου αναλήψεως δαπανών υπό 
των Υπουργών». 

6. Την πίστωση που έχει γραφεί στον τακτικό προϋπολογισμό του 
Υπουργείου Εθνικής Παιδείας και θρησκευμάτων Οικ. έτους 1989 για 
επιχορήγηση στο Σ.Ε.Π. ανερχομένη στο ποσό των οκτώ εκατομμυ¬ 
ρίων (8.000.000). 

7. Την κοινή απόφαση του πρωθυπουργού και Υπουργού Οικονομι¬ 
κών αριθμ. 1002081/25/ΦΕΚ 10/Β'/9.1.89 «Ανάθεση αρμοδιοτή¬ 
των στον Υφυπουργό Οικονομικών», αποφασίζουμε: 

Καθορίζουμε για το έτος 1989 το ύψος της επιχορηγήσεως στο 
Σώμα Ελληνίδων Προσκόπων στο ποσό των οκτώ εκατομμυρίων 
( 8 . 000 . 000 ). 

Η σχετική δαπάνη θα βαρύνει την πίστωση του κωδικού αριθμού 
2574 του φορέα 180 του προϋπολογισμού του Υπουργείου Εθνικής 
Παιδείας οικ. έτους 1989. 

Αθήνα, 15 Φεβρουάριου 1989 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΗΛΙΑΣ ΠΑΠΑΗΛΙΑΣ Γ. ΠΑΠΑΝΔΡΕΟΥ 

-ψ- 

Αριθ.ΒΙ/52 (11) 

Σφραγίδα Πανεπιστημίου Κρήτης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 του Ν. 48/75 (ΦΕΚ 108/75 τ.Α') 
και 

2. Την γνώμη της Συγκλήτου του Πανεπιστημίου Κρήτης (Συνε¬ 
δρίαση: 24/16.12.88), αποφασίζουμε: 

1. Το Πανεπιστήμιο Κρήτης το οποίο είναι Ν.Π.Δ.Δ. σύμφωνα με το 
άρθρο 16 του ισχύοντος Συντάγματος και το άρθρο 3 του Ν. 1268/ 
1982 δικαιούται να έχει δική του σφραγίδα, 

Η σφραγίδα είναι στρογγυλή και αποτελείται από τρεις επάλληλους 
και ομόκεντρους κύκλους. 

Η διάμετρος του εξωτερικού κύκλου έχει μήκος 0,04 του μέτρου. 
Στον εσωτερικό κύκλο, φέρεται το έμβλημα της Ελληνικής Δημοκρα¬ 
τίας. 

Στο μεσαίο αναγράφονται κυκλικά οι λέξεις: 

ΠΑΝΕΠΙΣΤΗΜΙΟ ΚΡΗΤΗΣ και στον εξωτερικό οι λέξεις «ΕΛΛΗ¬ 
ΝΙΚΗ ΔΗΜΟΚΡΑΤΙΑ». 

’Οταν πρόκειται για τη σφραγίδα σχολής ή τμήματος του ιδρύματος 
αυτού, στο μεσαίο κύκλο αναγράφονται κυκλικά, στο άνω μέρος οι λέ¬ 
ξεις «ΠΑΝΕΠΙΣΤΗΜΙΟ ΚΡΗΤΗΣ» και στο κάτω μέρος η ονομασία 
της σχολής ή του τμήματος. 

Με πράξη του Πρύτανη ορίζονται τα όργανα, που είναι υπεύθυνα για 
τη φύλαξη της σφραγίδας στις σχολές στα τμήματα και στις επιμέρους 
υπηρεσίες. «,' 

Η απόφαση να δημοσιευθεί στην Εφημερίδα της Κυβερνήσεως. 
Αθήνα, 1 Ιανουάριου 1989 

Ο ΥΠΟΥΡΓΟΣ 

ΓΙΩΡΓΟΣ ΠΑΠΑΝΔΡΕΟΥ 
- 4 - 

Αριθ. Α4/105 (12) 

Τροποποίηση απόφασης Κεντρικής Επιτροπής (ΚΕΜΚΦ). 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Α.Ν. 1787/1939. 

2. Τις διατάξεις του άρθρου 19 του Ν. 1599/1986. 

3. Την κοινή απόφαση των Υπουργών Προεδρίας της Κυβέρνησης 
και Εθνικής Παιδείας και θρησκευμάτων Στ.5/5/26.4.1982. 

4. Την απόφαση αριθ. Δ4/285/20.7.1988. 

5. Την από 31.10.1988 αίτηση παραιτήσεως του γραμματέα της 
ΚΕΜΚΦ Σωτηρίου Ασπρούλη, αποφασίζουμε: 

Τροποποιώντας τη Δ4/285/20.7.1988 απόφασή μας, ορίζουμε 
γραμματέα της Κεντρικής Επιτροπής Μαθητικών Κατασκηνώσεων και 
Φιλοξενίας των Παναγιώτα Πολίτου, υπάλληλο της Κεντρικής Υπηρε¬ 
σίας του Υπουργείου Παιδείοις σε αντικατάσταση του Σωτηρίου 
Ασπρούλη. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 


Αθήνα, 22 Φεβρουάριου 1989 

Ο ΥΠΟΥΡΓΟΣ 

ΓΙΩΡΓΟΣ ΠΑΠΑΝΔΡΕΟΥ 
-♦- 

Αριθ. Α2/203 (13) 

Προμήθεια βιβλίων από τους εκπαιδευτικούς μέσης εκκλησιαστικής εκ¬ 
παίδευσης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της αριθμ. 103131/3929/10.12.1988 κοινής 
απόφασης των Υπουργών Εθνικής Παιδείοις και θρησκευμάτων και Οι¬ 
κονομικών (ΦΕΚ 912 τ.Β·/21.12.88). 

2. Το άρθρο 2 του Ν. 1824/30.12.1988 

3. Τις διατάξεις του Β.Δ/τος 761/69 (ΦΕΚ 241/69 τ.Α') «περί 
υποχρεώσεων και ευθυνών των υπολόγων εξ ενταλμάτων προπληρω¬ 
μής κ.λπ.», αποφασίζουμε: 

Καθορίζουμε τον τρόπο διάθεσης των πιστώσεων για την προμήθεια 
βιβλίων από τους εκπαιδευτικούς μέσης εκκλησιαστικής εκπαίδευσης 
ως εξής: 

1. Μέσα στο πρώτο δίμηνο κάθε ημερολογιακού έτους εκδίδονται 
εντάλματα προπληρωμής στο όνομα των εκκαθαριστών των αποδοχών 
των εκπαιδευτικών αυτών σε βάρος της πίστωσης τον ΚΑΕ 0257 και 
Φ. 192 «ΕΚΚΛΗΣΙΑΣΤΙΚΗ ΕΚΠΑΙΔΕΥΣΗ» των Νομαρχιακών 
Προϋπολογισμών, ποσού ίσου προς το γινόμενο του αριθμού των μισθο¬ 
δοτούμενων σε κάθε εκκλησιαστικό σχολείο εκπαιδευτικών επί το ποσό 
των είκοσι χιλιάδων (20.000) δρχ. 

2. Το ποσό αυτό κατανέμεται στους εκπαιδευτικούς με προσωρινή 
απόδειξη η οποία επιστρέφεται μετά την παράδοση, από τον εκπαιδευ¬ 
τικό, αποδείξεων αγοράς βιβλίων ίσης αξίας (αφού παρακρατήσει τις 
υπέρ τρίτων νόμιμες κρατήσεις). 

3. Ο κάθε εκπαιδευτικός δικαιούται ν’ αγοράσει βιβλία της επιλογής 
του αναγκαία για το παιδαγωγικό και διδακτικό του έργο, από οποιο- 
δήποτε βιβλιοπωλείο. 

Για την αγορά των βιβλίων εκδίδεται από το βιβλιοπωλείο διάτρητη 
απόδειξη στην οποία αναγράφονται: 

α) Το ονοματεπώνυμο και το σχολείο στο οποίο υπηρετεί ο εκπαιδευ¬ 
τικός. 

β) Οι τίτλοι των αγορασθέντων βιβλίων και 

γ) Η αξία των βιβλίων 

4. Οι παραπάνω αποδείξεις παραδίδονται από τον εκπαιδευτικό στον 
εκκαθαριστή αποδοχών - υπόλογο του χρηματικού εντάλματος προπλη¬ 


ρωμής το αργότερο μέχρι τη λήξη του διδακτικού έτους και από τους μη 
μετατεθειμένους μονίμους εκπαιδευτικούς, οι οποίοι μπορούν να τις 
προσκομίζουν μέχρι το τέλος Οκτωβρίου. 

5. Σε περίπτωση μη παράδοσης αποδείξεων για ολόκληρο ή μέρος 
του ποσού που έλαβε ο εκπαιδευτικός, ο εκκαθαριστής των αποδοχών 
του με βάση την προσωρινή απόδειξη, παρακρατεί από τις αποδοχές του 
το μη δικαιολογούμενο ποσό, το οποίο καταθέτει στο δημόσιο με από¬ 
δειξη, την οποία θα συνυποβάλει κατά την απόδοση λογαριασμού μαζί 
με τις αποδείξεις αγοράς βιβλίων κ.λπ. 

6. Η απόδοση λογαριασμού, με βάση τις αποδείξεις αγοράς των βι¬ 
βλίων, τις τυχόν αποδείξεις επιστροφής υπολοίπων και τις αποδείξεις 
καταβολής των υπέρ τρίτων κρατήσεων, γίνεται μέχρι το τέλος του Νο¬ 
εμβρίου του ίδιου έτους. 

7. Μέσα στο μήνα Νοέμβριο εκδίδονται νέα χρηματικά εντάλματα 
προπληρωμής, κατά τον ίδιο παραπάνω τρόπο, για τους διοριζόμενους 
και αναλαμβάνοντας υπηρεσία νέους εκπαιδευτικούς μέχρι και 15 Νο¬ 
εμβρίου, οι οποίοι οφείλουν να αγοράσουν τα βιβλία μέχρι τέλος Νοεμ¬ 
βρίου του ίδιου έτους, οι δε εκκαθαριστές - υπόλογοι αποδίδουν λογα¬ 
ριασμό μέχρι τέλος Δεκεμβρίου του αυτού έτους ή κατά παράταση, το 
αργότερα μέχρι τέλους Φεβρουάριου του επομένου έτους. 

8. Οι συνταξιοδοτούμενοι κατά τη διάρκεια του έτους οφείλουν να πα¬ 
ραδώσουν τις αποδείξεις αγοράς των βιβλίων το αργότερο ένα μήνα 
πριν από τη λήξη της προθεσμίας που δικαιούνται τρίμηνες αποδοχές 
και πάντως όχι μετά τη λήξη του διδακτικού έτους. 

10. Κατά τα λοιπά έχουν εφαρμογή οι διατάξεις του προαναφερόμε- 
νου Β.Δ/τος 761/1969. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 


Αθήνα, 22 Φεβρουάριου 1989 

Ο ΥΠΟΥΡΓΟΣ 

ΓΙΩΡΓΟΣ ΠΑΠΑΝΔΡΕΟΥ 
-♦- 

Αριθ. 2311.1./18/89 

Επικουρική Ασφάλιση Ναυτικών. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 


(14) 


Έχοντας υπόψη: 

α. Τις διατάξεις του Ν. 1482/84 «Επικουρική Ασφάλιση Ναυτικών 
και άλλες διατάξεις» (ΦΕΚ 453Α'). 

β. Την ανάγκη ενεργοποίησης του παραπάνω νόμου και ανανέωσης 
των προβλεπομένων προθεσμιών για την άσκησή από τους ασφαλισμέ¬ 
νους του δικαιώματος αναγνώρισης και εξαγοράς της συντάξιμης υπη¬ 
ρεσίας τους. 

γ. Την γ. 1006/7.12.88 Απόφαση του Πρωθυπουργού για τον κα¬ 
θορισμό αρμοδιοτήτων, του Αναπληρωτή Υπουργού Εμπορικής Ναυτι¬ 
λίας (ΦΕΚ 883Β/9.12.88), αποφασίζουμε: 

1. Οι οριζόμενες προθεσμίες στα άρθρα 8 παρ. 3 και 9 παρ. 5 του Ν. 
1482/1984 για την αναγνώριση ως συντάξιμου χρόνου επικουρικής 
ασφάλισης ολοκλήρου ή μέρους του χρόνου της κυρίας ασφάλισής τους 
στο ΝΑΤ, αρχίζουν από την ημερομηνία δημοσίευσης της απόφασης αυ¬ 
τής στην Εφημερίδα της Κυβερνήσεως. 

Αιτήσεις που έχουν υποβληθεί μέχρι τη δημοσίευση της παρούσας, 
είτε για την αναγνώριση συνταξίμου χρόνου επικουρικής ασφάλισης, 
είτε για τη χορήγηση επικουρικής σύνταξης λαμβάνονται υπόψη και θε¬ 
ωρούνται ότι υποβλήθηκαν στις 31.1.1989. 

2. Οι προϋποθέσεις για τη θεμελίωση δικαιώματος επικουρικής σύ¬ 
νταξης είναι οι παρακάτω: 

α) Να έχει συνταξιοδοτηθεί ο ναυτικός σύμφωνα με τα οριζόμενα στο 
άρθρο 7 παρ. 2 του Ν. 1482/1984. 

β) Να έχει συντάξιμο χρόνο επικουρικής ασφάλισης τουλάχιστον τον 
απαιτούμενο για την απονομή συντάξεως από το ΝΑΤ για τον οποίο, να 
έχουν ολοσχερώς καταβληθεί οι εισφορές μίας πενταετίας. 

γ) Να υποβληθεί από τον ενδιαφερόμενο σχετική αίτηση. 

3. Η εξαγορά χρόνου υπηρεσίας τόσο στην περίπτωση της υποχρεω¬ 
τικής όσο και στην περίπτωση της προαιρετικής ασφάλισης γίνεται ως 
εξής: 

α) Για τη συμπλήρωση του ελάχιστου χρόνου των πέντε (5) ετών με 
εφάπαξ καταβολή. 

β) Για τον υπολοιπόμενο πέραν της πενταετίας συντάξιμο χρόνο εφό- 

σον η καταβολή πραγματοποιηθεί εφάπαξ εντός διμήνου από την έγ¬ 
γραφη γνωστοποίηση του ποσού της εξαγοράς ο υπόχρεος δικαιούται 
έκπτωση 10%. 

γ) Εάν η κατά την παρ. (β) καταβολή πραγματοποιηθεί μέσα σε ένα 
(1) χρόνο από τη γνωστοποίηση του ύψους της καταβλητέας εισφοράς 
το ποσόν της εξαγοράς δεν επιβαρύνεται με πρόσθετα τέλη. 

δ) Εάν ο ασφαλισμένος μετά την κατά τα άνω γνωστοποίηση του λο¬ 
γαριασμού επιλέξει την τμηματική καταβολή των εισφορών εξαγοράς 
για τον πέραν της πενταετίας χρόνον, υποχρεούται να προκαταβάλει με 
άμεση καταβολή το ι Α του ποσού, το δε υπόλοιπο (%) σε μηνιαίες δό¬ 
σεις, ο αριθμός των οποίων καθορίζεται στις εβδομήντα δύο (72). 

Το υπολοιπόμενο αυτό ποσό που θα καταβληθεί τμηματικά δηλαδή 
σε μηνιαίες δόσεις, επιβαρύνεται με 1% μηνιαίως. 

4. Η καταβολή της επικουρικής σύνταξης εφόσον δικαιωθεί ο ασφα¬ 
λισμένος επικουρικής σύνταξης, αρχίζει από τον επόμενο μήνα υποβο¬ 
λής της σχετικής αίτησης από το δικαιούχο. 

Σε περίπτωση θανάτου του συνταξιούχου ναυτικού χορηγείται η επι¬ 
κουρική σύνταξη στους δικαιούχους της κυρίας σύνταξης, από τον επό¬ 
μενο του θανάτου του μήνα. 

5. Το ύψος της μηνιαίας εισφοράς για την εξαγορά της προϋπηρεσίας 

που προβλέπεται από τις διατάξεις της παρ. 9 του άρθρου 8 και παρ. 6 
του άρθρου 9 του Ν. 1482/84, καθορίζεται σε ποσοστό 4% επί του μι¬ 
σθού που προβλέπεται από τη Σ.Σ. κατά το χρόνο έναρξης της εξαγοράς 
και βάσει της ειδικότητας και του βαθμού που συνταξιοδοτήθηκε ο ναυ¬ 
τικός από το ΝΑΤ. · 

6. Οι πάσης φύσεως εξαγορές υπηρεσιών που πραγματοποιούνται 
από το ΝΑΤ και για τις οποίες γίνονται κρατήσεις υπέρ ΚΕΑΝ, λογίζο¬ 
νται ως χρόνος ασφάλισης στο ΚΕΑΝ. 

7. Κατά τα λοιπά εφόσον δεν τροποποιούνται με την παρούσα από¬ 
φαση ισχύουν οι διατάξεις του.Ν. 1482/84. 

Η απόφαση ισχύει από τη δημοσίευσή της στην Εφημερίδα της Κυ- 
βερνήσεως και θα κυρωθεί με νόμο. 

Πειραιάς, 27 Φεβρουάριου 1989 

. Ο ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΤΩΝΗΣ ΝΤΕΝΤΙΔΑΚΗΣ 
-♦- 

Αριθ. Ζ/1195 (15) 

Κύρωση στοιχείων εκούσιου Αναδασμού (Τμήμα) στο αγρ/μα «Λαγη- 

νών» Ν. Έβρου ετών 1980-86 αναθ/ση 1988. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1) Το Ν. 3200/55 περί διοικ/κής αποκέντρωσης και συγκεκριμένα 
το άρθρο 8 αυτού σε συνδυασμό με το Β.Δ. 733/69. 

2) Τις διατάξεις της παράγρ. 1 του άρθρου 15 του Ν. 674/77 «περί 
Αναδασμού της γης κ.λπ. σε συνδυασμό με αυτές της παράγρ. 2 του άρ¬ 
θρου 33 του ίδιου Νόμου. 

3) Το Ν. 301/76 περί δημοσίευσης Διοικ/κών πράξεων. 

4) Τη 13738/20.10.86 διαταγή της Δ/νσης Εγγείου Αναδ/σης 
και Συν/σμού - Τμήμα Αναδασμού - του Υπουργείου Γεωργίας σχετι¬ 
κής μεταξύ άλλων με τη δημοσίευση των αποφάσεων «κύρωσης στοι¬ 
χείων Αναδασμών» στο Β' τεύχος της Εφημερίδας της Κυβέρνησης. 

5) Τον κτηματολογικό πίνακα, πίνακα παρεκκλήσεων, απόσπασμα 
κτημ/κού πίνακα και τα διαγρ/τα του Αναδασμού Αγρ/τος Λαγηνών, 
χρόνου 1980-86 αναθ/ση 1988, τα οποία το Γραφείο Τοπ/κής Υπηρε¬ 
σίας Αλεξ/λης διεβίβασε στη Δ/νση Γεωργίας Έβρου (Αλεξ/λη) με το 
227/30.1.89 έγγραφό του, για κύρωσή τους και μετά τη μερική τρο¬ 
ποποίηση - διόρθωση των στοιχείων αυτών σύμφωνα με: 

α. Τη Ζ/5795/15.6.88 προηγούμενη (αναπεμπτικής - ανασύστα¬ 
σης) απόφασή μας και β. Τα 1/29.11.88 και 2/6.12.88 πρακτικά της 
ανασυσταθείσας Επιτροπής Αναδασμού Λαγηνών και 

6) Τη σχετική εισήγηση για το αντικείμενο της παρούσας απόφασής 
μας και από μέρους της Δ/νσης Γεωργίας της Νομαρχίας μας, αποφα¬ 
σίζουμε: 

Κυρώνουμε το νέο κτηματικό καθεστώς που έχει διαμορφωθεί στην 
κτηματική περιοχή του Αγρ/τος Λαγηνών και με την εκτέλεση Εκου¬ 
σίου Αναδασμού σε τμήμα αυτού (πεδινή περιοχή) κατά τη χρονική πε¬ 
ρίοδο 1980-1986 και 1988 και όπως αυτό (το καθεστώς) απεικονίζε¬ 
ται πλέον: α. Στον κτημ/κό πίνακα διανομής. 

β. Στο απόσπασμα κτημ/κού πίνακα, γ. Στον πίνακα παρεκκλήσεων 
και δ. Στα τοπ/κά διαγρ/τα που έχουν συνταχθεί από την αρμόδια Επι¬ 


τροπή Αναδασμού της προαναφερόμενης κτηματικής περιοχής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 


Αλεξανδρούπολη, 17 Φεβρουάριου 1989 

Ο Νομάρχης 
ΧΡ. ΠΑΧΤΑΣ 

-♦- 

Αριθ. 2297 (16) 

Διενέργεια εκούσιου αναδασμού περιοχής Κυλλήνης Ν. Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

α. Τις διατάξεις του Ν. 674/77. 

β. Σχετική εισήγηση της Δ/νσης Γεωργίας Κορινθίας, αποφασί¬ 
ζουμε: 

Να γίνει εκούσιος ανδασμός στην περιοχή Κυλλήνη Κορινθίας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 


Κόρινθος, 8 Φεβρουάριου 1989 

Ο Νομάρχης 
ΔΗΜ. ΚΩΤΣΟΠΟΥΛΟΣ 


♦ 


Αριθ. 2298 (17) 

Διενέργεια εκούσιου αναδασμού περιοχής Λαύκας Ν. Κορινθίας. 


Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

α. Τις διατάξεις του Ν. 674/77. 

β. Σχετική εισήγηση της Δ/νσης Γεωργίας Κορινθίας, αποφασί¬ 
ζουμε: 

Ν& γίνει εκούσιος αναδασμός στην περιοχή Λαύκας Κορινθίας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Κόρινθος, 8 Φεβρουάριου 1989 

0 Νομάρχης 
ΔΗΜ. ΚΩΤΣΟΠΟΥΛΟΣ 

-♦- 

Αριθ. ΕΣ/928 (18) 

Ίδρυση αναπτυξιακού συνδέσμου στην 1η γεωγραφική ενότητα Ν. Σερ¬ 
ρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

Ι.Τις διατάξεις των άρθρων 177 -183 του Δ.Κ.Κ. (Π.Δ. 76/85). 

2. Την αριθ. 65939/2.6.87 κοινή απόφαση των Υπουργών Εσωτε¬ 
ρικών, Εθνικής Οικονομίας και Περιβάλλοντος, Χωροταξίας και Δημ. 
Έργων (ΦΕΚ 377/27.7.87 τ.Β’), «περί ορισμού γεωγραφικών ενοτή¬ 
των Ν. Σερρών». 

3. Τις αριθ. 27/1988, 51/1988, 72/1988 και 77/1988 αποφά¬ 
σεις των Κοινοτικών συμβουλίων Νεοχωρίου Σιντικής, Μανδρακίου, 
Κερκίνης και Λιβαδιάς, αντίστοιχα, περί ιδρύσεως αναπτυξιακού συνδέ¬ 
σμου για την κοινή εκτέλεση, λειτουργία και συντήρηση έργων, την προ¬ 
μήθεια μηχανημάτων και υλικών και την παροχή υπηρεσιών που «ανή¬ 
κουν στις αρμοδιότητές τους, καθώς και για το σχεδίασμά και την κα¬ 
τάρτιση προγραμμάτων για την «ανάπτυξη του ευρύτερου χώρου του, 
αποφασίζουμε: 

1. Συστήνουμε «αναπτυξκχκό σύνδεσμο με την επωνυμία Αναπτυξια¬ 
κός σύνδεσμός Κερκίνη από τις Κοινότητες Νεοχωρίου Σιντικής, Μαν¬ 
δρακίου, Κερκίνης και Λιβαδιιάς που περιλαμβάνονται στην 1η γεωγρα¬ 
φική Ενότητα, όπως αυτή έχει καθορισθεί με την αριθ. 65939/87 
(ΦΕΚ 377/87 τ.Β'). 

2. Σκοποί του «αναπτυξιακού συνδέσμου είναι: 

α) Η εκπόνηση χωροταξικού σχεδίου και η μελέτη προγράμματος 
«ανάπτυξης της περιοχής. 

β) Η υποβοήθηση των ΟΤΑ του Συνδέσμου στην καταγραφή και ιε¬ 
ράρχηση των αναγκών, στην αξιολόγηση των αναγκαίων έργων υποδο¬ 
μής και στον προγραμματισμό τους. 

γ) Η δημιουργία ή η επέκταση Τεχνικών Υπηρεσιών και η στελέ- 
χωσή τους, με το κατάλληλο επιστημονικό και τεχνικό προσωπικό. 

δ) Η μελέτη, κατασκευή, διαχείριση και συντήρηση των έργων τεχνι¬ 
κής υποδομής που θα του αναθέτουν οι ΟΤΑ. 

ε) Η προμήθεια μηχανημάτων και υλικών για την κατασκευή και συ¬ 
ντήρηση των έργων. 

στ) Η προστασία του περιβάλλοντος, 
ζ) Η αντιπυρική προστασία της περιοχής. 

η) Η μελέτη, κατασκευή, διαχείριση και συντήρηση συστημάτων 
ύδρευσης και αποχέτευσης των ΟΤΑ. 

θ) Η καθαριότητα καθώς και η συλλογή, αποκομιδή, διάθεση και 
επεξεργασία των απορριμμάτων. 

ι) Η προμήθεια και διαχείριση συγκοινωνιακών μέσων, 
ια) Η μέριμνα για την εξασφάλιση γης για τη βοσκή των ζώων των 
δημοτών και η βελτίωση των βοσκοτόπων. 

3. Έδρα του αναπτυξιακού συνδέσμου ορίζεται η Κοινότητα Λιβα- 
διάς. 

4. Χρονική διάρκεια του συνδέσμου ορίζεται η δεκαετία δηλ. μέχρι 

3.12.1998. 

5. Έσοδα του αναπτυξιακού συνδέσμου είναι: 

α) Εισφορά των μελών 10% επί των τακτικών εσόδων προηγούμε¬ 
νου έτους. 

β) Πρόσοδοι από την περιουσία του συνδέσμου, 
γ) Δωρεές, επιχορηγήσεις και εισφορές από το δημόσιο ή άλλα φυ¬ 
σικά ή νομικά πρόσωπα ή οργανισμούς - δωρεές ομογενών κ.λπ. 

δ) Πρόσοδοι από φόρους, τέλη, δικαιώματα που επιβάλλονται υπέρ 
του συνδέσμου. 

ε) Επιχορήγηση από φορείς του Δημοσίου τομέα. 

6. Όσοι οργανισμοί που περιλαμβάνονται στην παραπάνω γεωγρα¬ 
φική ενότητα εκδηλώσουν επιθυμία για τη συμμετοχή τους στον εν 
λόγω (αναπτυξιακό σύνδεσμο θα συμπεριληφθούν σ’ αυτόν με νεότερη 
απόφασή μιας. 

7. Κατά τα λοιπά εφαρμόζονται οι διατάξεις του νόμου. 

Η παρούσα να δημοσιευθεί στην Εφημερίδα της Κυβερνήσεως. 

Σέρρες, 15 Φεβρουάριου 1989 

Η Νομαρχεύουσα Δ/ντρια 
Ν. ΑΝΤΩΝΙΑΔΟΥ 


ΑΠΟΦΑΣΗ 26 (19) 

Ανάθεση ασφ/κής περιοχής στο νέο Παρ/μα του ΙΚΑ Σάμης - Ν. Κε¬ 
φαλληνίας. 

(Συνεδρίαση Δ.Σ. ΙΚΑ 5/9.2.1989) 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΙΚΑ 
Έχοντας υπόψη: >■ 

α) Τις διατάξεις των άρθρων 2, 3, 4, και 13 του Α.Ν. 1846/51, 
όπως ισχύουν σήμερα. 

β) Τις διατάξεις των άρθρων 5 και 7 του Ν.Δ. 3710/57, όπως έχουν 
αντικατασταθεί με το άρθρο 5 του Ν. 861/79. 

γ) Τις διατάξεις του άρθρου 3 του Κανονισμού Ασφάλισης του ΙΚΑ 
(ΑΥΕ 55575/1.479/18.11.65, ΦΕΚ 816/65 τ.Β'). 

δ) Τη Φ21/1240/88 (ΦΕΚ 496/Β'/88) κοινή απόφαση των 
Υπουργών Υγείας, Πρόνοιας και Κοιν. Ασφαλίσεων για τη «Σύσταση 
νέων Παρ/των του ΙΚΑ» με την οποία συστάθηκε και το Παρ/μα ΙΚΑ 
Σάμης - Ν. Κεφαλληνίας. 

ε) Την 73/21/9.6.87 πρόταση της Τ.Δ.Ε. του Τοπικού Υποκ/τος 
ΙΚΑ Αργοστολιού (έγγραφο Υποκ/τος 5011/8.12.88). 

στ) Την από 27.1.89 εισήγηση της Δ/νσης Ασφάλισης - Τμήματος 
Ασφ. Επαγ. Κατηγοριών. 

ζ) Τη σύμφωνη γνώμη των μελών και του Κυβ. Επιτρόπου με την 
εισήγηση της Υπηρεσίας, αποφασίζει ομόφωνα: 

1. Αναθέτει ασφ/κή περιοχή στο νέο Παρ/μα του ΙΚΑ Σάμης - Ν. 
Κεφαλληνίας και καθορίζει τα όρια της τοπικής αρμοδιότητας αυτού ως 
ϊξήί: 

Περιλαμβάνει τις διοικητικές περιοχές των Κοινοτήτων: Αγίας Ευ¬ 
φημίας, Αγ. Νικολάου, Αντιπάτων Ερίσσου, Άσου, Βαρέος, Βασιλικιά- 
δων, Γριζάτων, Διβαράτων, Καραβομύλου, Καρυάς, Κοθρέα, Κομιτά¬ 
των, Μακριωτίκων, Μεσοβουνίων, Νεοχωρίου, Πατρικάτων, Πλαγιάς, 
Πσυλάτων, Πυργίου, Σάμης, Τουλιάτων, Φισκάρδου και Χαλιωτάτων 
της επαρχίας Σάμης του Νομού Κεφαλληνίας. 

2) Την εφαρμογή της απόφασης αυτής από την ημερομηνία έναρξης 
λειτουργίας του Παρ/τος ΙΚΑ Σάμης. 

3) Τη δημοσίευση της απόφασης αυτής στην Εφημερίδα της Κυβερ¬ 
νήσεως. 

Ο Υποδιοικητής - Αναπληρωτής 
Πρόεδρος Δ.Σ. 

ΚΥΡΙΑΚΟΣ ΚΑΡΥΣΤΙΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





